ꠌꠘ꠆ꠖꠞꠝꠥꠈꠤ

ꠌꠘ꠆ꠖꠞꠝꠥꠈꠤ  ꠅꠁꠟ ꠝꠥꠢꠣꠝ꠆ꠝꠣꠖ ꠈꠟꠤꠟꠞ ꠟꠦꠈꠣ ꠄꠈꠐꠣ ꠙꠥꠕꠤ ⁕ ꠁ ꠚꠥꠕꠤꠔ ꠛꠣꠈꠣꠘ ꠈꠞꠣ ꠅꠁꠍꠦ, ꠉꠘ꠆ꠗꠞ꠆ꠛꠞ ꠞꠣꠎꠣꠞ ꠚꠥꠞꠤ ꠌꠘ꠆ꠖꠞꠝꠥꠈꠤ ꠀꠞ ꠝꠤꠡꠞ ꠅꠞ ꠞꠣꠎꠣꠞ ꠚꠥꠀ ꠉꠥꠟꠡꠥꠘꠣꠢꠣꠞ ꠅꠞ ꠝꠢꠛ꠆ꠛꠔ ꠇꠣꠢꠤꠘꠤ ⁕

ꠁ ꠚꠥꠕꠤꠞ ꠇꠣꠢꠤꠘꠤ ꠝꠘ ꠈꠞꠣ ꠅꠄ ꠁꠞꠣꠘꠤ ꠇꠣꠢꠤꠘꠤ ꠕꠣꠇꠤ ꠀꠘꠣ ꠅꠁꠍꠦ ⁕ ꠁ ꠟꠦꠈꠣꠔ ꠟꠦꠈꠣꠞ ꠘꠔꠥꠘ ꠉꠠ ꠖꠦꠈꠣ ꠎꠣꠄ ꠀꠞ ꠛꠄꠀꠘꠞ ꠛꠣꠄꠅ ꠘꠄꠀ ꠄꠈ ꠈꠟ ꠖꠦꠈꠣ ꠎꠣꠄ ⁕ ꠌꠘ꠆ꠖꠞꠝꠥꠈꠤ

 ꠇꠣꠢꠤꠘꠤ ꠡꠋꠇꠦꠙ 
ꠝꠤꠍꠤꠞ ꠘꠉꠞ ꠅꠞ ꠞꠣꠎꠚꠥꠔ ꠉꠥꠟꠡꠥꠘꠣꠢꠞ ꠀꠞ ꠉꠘ꠆ꠗꠞ꠆ꠛꠞ ꠞꠣꠎꠈꠁꠘ꠆ꠘꠣ ꠌꠘ꠆ꠖꠞꠝꠥꠈꠤꠞ ꠝꠢꠛ꠆ꠛꠔꠞ ꠇꠣꠢꠤꠘꠤꠃ ꠁ ꠚꠥꠕꠤꠞ ꠝꠥꠟ ꠛꠄꠀꠘ ⁕ ꠡꠤꠇꠣꠞ ꠅ ꠉꠤꠀ ꠞꠣꠎꠚꠥꠔꠞ ꠖꠦꠈꠣ ꠅꠄ ꠌꠘ꠆ꠖꠞꠝꠥꠈꠤꠞ ꠞꠥꠚꠗꠣꠞꠤ ꠝꠣꠄꠀꠅꠞꠤꠘꠞ ⁕  ꠌꠘ꠆ꠖꠞꠝꠥꠈꠤꠞ ꠞꠥꠚꠞ ꠝꠣꠄꠀꠔ ꠚꠠꠤꠀ, ꠌꠘ꠆ꠖꠞꠝꠥꠈꠤꠞꠦ ꠔꠥꠇꠣꠘꠤꠔ ꠟꠣꠉꠟꠣ ꠖꠦꠡ ꠛꠤꠖꠦꠡ ꠊꠥꠞꠤꠀ, ꠄꠈꠡꠝꠄ ꠖꠦꠈꠣ ꠚꠣꠁꠘ ꠌꠘ꠆ꠖꠞꠝꠥꠈꠤꠞ ⁕ ꠔꠣꠘꠔꠣꠘ ꠝꠣꠏꠦ ꠅꠁꠎꠣꠄ ꠉꠥꠚꠘ ꠡꠝ꠆ꠙꠞ꠆ꠇ ꠀꠞ ꠝꠢꠛ꠆ꠛꠔ ⁕ ꠅꠁꠟꠦ ꠖꠥꠍꠔ ꠅꠈꠟꠞ ꠚꠞꠣꠝꠞ꠆ꠡꠦ ꠁ ꠝꠗꠥꠞ ꠖꠤꠘ ꠚꠣꠟꠣꠁꠀ ꠎꠣꠁꠘ ꠉꠤ, ꠔꠣꠘꠞꠦ ꠀꠞꠣꠁꠀ ꠛꠦꠀꠈꠟ ꠔꠣꠘ ꠝꠣ ꠛꠣꠚꠞ ꠉꠦꠍꠦ ⁕ ꠞꠣꠎꠚꠥꠔꠞ ꠁ ꠀꠈꠔꠣ ꠎꠣꠅꠀ ꠈꠥꠛ ꠖꠥꠇ ꠖꠦ ꠌꠘ꠆ꠖꠞꠝꠥꠈꠤꠞꠦ ⁕ ꠔꠣꠁꠘ ꠛꠦꠐꠣ ꠡꠘ꠆ꠘꠣꠡꠤꠞ ꠛꠦꠡ ꠗꠞꠤ ꠞꠣꠎꠚꠥꠔꠞꠦ ꠔꠥꠇꠣꠘꠤꠔ ꠛꠣꠞꠁꠘ ⁕ ꠄꠈꠡꠝꠄ ꠞꠣꠎꠚꠥꠔꠞꠦ ꠚꠣꠁꠘ ꠀꠞ ꠞꠣꠎꠚꠥꠔꠞ ꠍꠚꠞꠡꠋꠉꠤ ꠅꠁꠘ ꠅ, ꠍꠚꠞꠞ ꠝꠣꠏꠦ ꠘꠣꠘꠣꠘꠎꠣꠔ ꠁꠡꠣꠞꠣꠄ ꠚꠞꠤꠍꠄ ꠖꠤꠟꠦꠅ ꠞꠣꠎꠚꠥꠔꠦ ꠍꠤꠘꠔꠦ ꠚꠣꠞꠁꠘ ꠘꠣ ⁕ ꠞꠣꠎꠚꠥꠔ ꠖꠦꠡ ꠅ ꠀꠁꠟꠦ ꠔꠣꠘ ꠛꠤꠀ ꠅꠁꠎꠣꠄ ꠁꠘ꠆ꠖꠞꠞ ꠀꠛꠦꠡꠡꠞꠤꠞ ꠟꠉꠦ, ꠁ ꠛꠤꠀꠞ ꠛꠣꠖꠦ ꠌꠘ꠆ꠖꠞꠝꠥꠈꠤꠞ ꠖꠥꠇꠞ ꠀꠞ ꠇꠥꠘꠧ ꠡꠤꠝꠣ ꠞꠁꠟ ꠘꠣ ⁕ ꠁꠔꠣ ꠖꠦꠈꠤꠀ ꠔꠣꠘ ꠛꠦꠡ ꠍꠣꠠꠤꠀ ꠘꠤꠎꠞꠦ ꠅꠚꠞꠥꠚ ꠡꠃꠘ꠆ꠖꠞ ꠈꠞꠤ ꠢꠣꠎꠣꠁꠀ ꠘꠤꠎꠞꠦ ꠝꠣꠞꠤ ꠟꠣꠁꠘ ꠌꠘ꠆ꠖꠞꠝꠥꠈꠤꠄ ⁕  ꠛꠤ ꠀꠘꠦ ꠌꠘ꠆ꠖꠞꠝꠥꠈꠤꠞ ꠝꠞꠣꠝꠥꠈ ꠖꠦꠈꠤ ꠘꠤꠎꠞꠦ ꠝꠣꠞꠤꠟꠣꠁꠘ ꠞꠣꠎꠚꠥꠔꠦ, ꠅꠃ ꠚꠕ ꠛꠣꠍꠤꠀ ꠘꠦꠁꠘ ꠀꠛꠦꠡꠡꠞꠤ ꠄꠅ ⁕ ꠅꠟꠃꠇꠤꠇꠜꠣꠛꠦ ꠛꠣꠖꠦ ꠔꠤꠘꠎꠘꠞ ꠎꠤꠛꠘ ꠚꠤꠞꠤꠀ ꠀꠄ, ꠄꠇꠤꠘ ꠀꠘꠣꠞ ꠟꠣꠉꠤ ꠇꠣꠢꠤꠘꠤꠔ ꠎꠤꠛꠘ ꠚꠤꠞꠤꠀ ꠀꠘꠣꠞ ꠡꠝꠄ ꠁꠍꠣ (ꠀ) ꠞꠦ ꠀꠘꠣ ꠅꠁꠍꠦ

ꠇꠦꠐꠣꠉꠞꠤ:ꠙꠥꠕꠤꠘ
ꠇꠦꠐꠣꠉꠞꠤ:ꠡꠣꠁꠔ꠆ꠔ